এসবিআই এটিএমের বড় বদল। এখন থেকে দৈনিক ২০ হাজার টাকার বেশি তোলা যাবে না এটিএম থেকে। আগে এই ঊর্ধ্বসীমা ছিল ৪০ হাজার টাকা।

এই বিষয়ে অন্যান্য খবর

এটিএম কার্ড এখনই বদলাতে হবে, গ্রাহকদের নির্দেশ স্টেট ব্যাঙ্কের


এক সর্বভারতীয় সংবাদমাধ্যমে প্রকাশিত প্রতিবেদন অনুযায়ী, ৩১ অক্টোবর থেকে নয়া এই নিয়ম কার্যকর হবে। এটিএম জালিয়াতি ও ক্যাশলেস ব্যবস্থাকে উৎসাহ দিতেই এই নতুন নিয়ম আনা হয়েছে বলে খবর। ক্লাসিক ও মায়েস্ট্রো কার্ডহোল্ডারদের জন্যই এই নতুন নিয়ম নিয়ে আসা হয়েছে।
প্রসঙ্গত, দেশের মধ্যে সবথেকে বেশি এটিএম রয়েছে এসবিআইয়ের। ৫৯,৫৯৮টি এটিএম রয়েছে সংস্থার। ডেবিট কার্ড হোল্ডার রয়েছেন ২৮.৯০ কোটি। প্রত্যেকটি এটিএমে গ্রাহক সংখ্যা প্রায় ৪,৮৪৯ ডেবিটটি। জানা গিয়েছে, ইতিমধ্যে এসবিআই কর্তৃপক্ষ সমস্ত ব্রাঞ্চগুলিকে নয়া নির্দেশিকার ব্যাপারে গ্রাহকদের জানিয়ে দেওয়ার নির্দেশও দিয়েছে।
তবে পুজোর সময় এটিএম থেকে টাকা তোলার বিষয়ে আগের নিয়মের কোনও বদল হচ্ছে না।